Documentul a fost semnat, la Beijing, de Csaba Kandrács, vicepreşedinte al Băncii Naţionale Ungare, responsabil pentru supravegherea şi protecţia consumatorilor, şi de Zhou Liang, ministru adjunct al NFRA.
Acordul de cooperare va servi drept bază pentru schimbul de informaţii în materie de supraveghere, asistenţă reciprocă şi cooperare eficientă în domeniul supravegherii financiare şi al protecţiei consumatorilor, precum şi pentru schimbul de informaţii în lupta împotriva spălării banilor şi a finanţării terorismului.
Timp de mai mulţi ani, MNB a acordat o atenţie deosebită consolidării şi extinderii relaţiilor sale profesionale internaţionale cu băncile centrale partenere strategice, cu autorităţile de supraveghere, organizaţiile economice internaţionale şi instituţiile financiare. Acest acord şi participarea la conferinţă reprezintă o etapă importantă în acest proces, se arată în comunicatul MNB.